Rimantas Sinkevičius

Rimantas Sinkevičius (g. 1952 m. balandžio 3 d. Jūsiškėse, Anykščių rajonas) – Lietuvos politikas. Buvęs Seimo narys, Lietuvos ministras, chemijos pramonės vadybininkas, UAB „Koncernas Achemos grupė“ vystymo direktorius.

 Biografija 
Gimė valstiečių šeimoje. 1970 m. baigė Kavarsko vidurinę mokyklą, 1975 m. Kauno politechnikos instituto Cheminės technologijos fakultetą, neorganinių medžiagų ir trąšų cheminės technologijos inžinierius technologas.

1975 m. iki 1979 m. pabaigos LKJS Kauno miesto komiteto darbuotojas, skyriaus vedėjas. Nuo 1980 m. Jonavos VĮ „Azoto“ gamyklos pamainos viršininkas, nuo 1983 m. cecho, laboratorijos viršininkas, nuo 1993 m. AB „Achema“ Naujovių ir pažangos centro direktoriaus pavaduotojas, 1997–2000 m. komercijos direktoriaus pavaduotojas-realizacijos skyriaus viršininkas, 2005–2008 m. UAB „Koncernas Achemos grupė“ vystymo direktorius. 2000–2004 m. ir 2008–2020 m. Seimo narys.
2012–2016 m. – Lietuvos susisiekimo ministras, 2020 m. birželio 30 d. – gruodžio 11 d. – Lietuvos ekonomikos ir inovacijų ministras.

1990–2001 m. Lietuvos demokratinės darbo partijos narys, Jonavos skyriaus pirmininko pavaduotojas, LDDP tarybos narys. 2001–2017 m. Lietuvos socialdemokratų partijos Jonavos rajono skyriaus narys, LSDP tarybos narys, LSDP pirmininko pavaduotojasSocdemų maištininkai patys traukiasi iš partijos, „Vakarų ekspresas“, 2017-10-14, 13:42, BNS, 2005–2013 m. Jonavos skyriaus pirmininkas.

1995–1997 m., 1997–2000 m., 2000–2003 m. ir nuo 2007 m. Jonavos rajono savivaldybės tarybos narys, 1997–2000 m. valdybos narys, Ekonomikos, finansų ir verslo komiteto pirmininkasRimantas Sinkevičius (LRS inf.). Buvo LR aplinkos ministerijos kolegijos narys.

Lietuvos ir Lenkijos prekybos rūmų valdybos narys. Dalyvavo visuomeninėje veikloje. Medžiotojų draugijos Jonavos skyriaus valdybos narys, Egzaminų komisijos pirmininkas, Medžiotojų būrelio „Santaka“ pirmininkas, Jonavos Senamiesčio gimnazijos Tarybos narys ir ktRimantas Sinkevičius  (CV).

 Šeima 
Žmona Ligita (g. 1958 m.), „Achemos" inžinierė technologė. Sūnus Mindaugas Sinkevičius (g. 1984 m.), politikas, Jonavos rajono meras bei buvęs Lietuvos ūkio ministras. http://www.vrk.lt/rinkimai/400_lt/Kandidatai/Kandidatas22500/Kandidato22500Anketa.html  Dukra Rūta Sinkevičiūtė (g. 1987 m.) – Vilniaus apygardos teismo teisėjo padėjėjaLR Seimas.

Vedęs, žmona Ligita – Aplinkos apsaugos agentūros prie Aplinkos ministerijos vyriausioji specialistė, sūnus Mindaugas – Jonavos rajono savivaldybės meras, duktė Rūta – .

 Piktnaudžiavimo alkoholiu Seime skandalas 
Sinkevičius pagarsėjo skandalu, kai 2010 m. balandžio 7 d., pasibaigus komitetų posėdžiams, po pietų, jį pastebėjo kiti Seimo nariai svirduliuojantį Seimo koridoriais, pajautė nuo jo sklindantį alkoholio kvapą. Tuomet Sinkevičius užsirakino savo kabinete. Jame „Lietuvos rytas“ TV žurnalistai vaizdo kamera užfiksavo 3 tuščius viskio ir vieną degtinės butelius. Vėliau Sinkevičius susigėdęs vengė akistatos, vaikščiojo po Seimo kabinetus, stovėjo nusisukęs nuo operatoriaus kameros veidu į sieną ir neigė, kad vartojo alkoholį.Socialdemokratas nuo žurnalistų bandė užsirakinti kabinete  (Autorius: „Lietuvos ryto“ televizija, 2010-04-07 21:28) Vėliau užsidarė į LRS Ekonomikos komiteto biurą, kur komiteto vedėjos Reginos Zabarauskienės kabinete politikas išbuvo iki pat vakaro. Su Seimo nario statusu nederantį R. Sinkevičiaus elgesį pasmerkė Socialdemokratų partija (pirmininkas Algirdas Butkevičius). Kolegos elgesį svarstė Seimo LSDP frakcija.Socialdemokratas R. Sinkevičius apsvaigęs šlitinėjo Seime (video) (Lietuvos ryto televizija, 2010-04-08 08:52)

 Šaltiniai 

|-

|-

Kategorija:Lietuvos susisiekimo ministrai
Kategorija:Lietuvos ekonomikos ir inovacijų ministrai
Kategorija:Lietuvos prekybos rūmų darbuotojai
Kategorija:Seimo nariai
Kategorija:Jonavos politikai